14/10/2021 | Administración LocalMunicipal
Bergondo
Secretaría
Expropiación forzosa no Plan de saneamento municipal 2019, 2.ª fase. Pagamento do prezo xusto

EXPROPIACIÓN FORZOSA PLAN DE SANEAMENTO MUNICIPAL 2019, 2.ª FASE. PAGAMENTO DO PREZO XUSTO Por Resolución desta alcaldía núm.1212/2021, do 07-10-2021, adoptouse o acordo que a continuación se transcribe literalmente: “Alejandra Pérez Máquez, alcaldesa-presidenta do Concello de Bergondo (A Coruña) EXPROPIACIÓN FORZOSA PLAN DE SANEAMENTO MUNICIPAL 2019, 2.ª FASE. Saneamento en Tatín e na estrada AC-162, T. M. De Bergondo (Sistema xeral de saneamento). Pagamento dos PREZOS XUSTOS EXPEDIENTE: 2020/X999/000161 O Pleno do Concello de Bergondo, en sesión ordinaria do 26 de novembro de 2020, aprobou definitivamente o Plan de saneamento municipal 2019, primeira fase, que inclúe, entre outros, o proxecto: Saneamento en Tatín e na estrada AC-162, TM de Bergondo (Sistema Xeral de Saneamento. Concello de Bergondo), incluíndo no mesmos o Anexo de expropiación, considerando que, de conformidade co disposto no artigo 94 do RDLex.781/1986, do 18 de abril, esta aprobación levaba anexa a declaración de utilidade pública e a necesidade de ocupación dos bens e dereitos cuxa relación concreta individualizada se describía no Anexo ao proxectos respectivo, comprendidos a efectos da súa expropiación forzosa, e acordando tal expropiación; declarar expresamente a necesidade de ocupación dos bens e dereitos cuxas relacións concretas individualizadas aprobábanse definitivamente e publicar e notificar o presente acordo consonte co disposto no artigo 20 da Lei de Expropiación Forzosa e no artigo 20 do Regulamento da Lei de Expropiación Forzosa. O devandito acordo publicouse no BOP núm.207, do 3 de decembro de 2020 (corrección de erros no BOP núm.132 do 13.07.2016), no diario La Voz de Galicia do 4 de decembro de 2020, e nos taboleiros de edictos da sede electrónica municipal e do Concello, e notificouse individualmente aos propietarios afectados. En cumprimento do disposto nos artigos 24 da vixente Lei de expropiación forzosa e concordantes do seu Regulamento, procedeuse ao intento de adquisición por mutuo acordo dos bens e dereitos contidos na relación concreta individualizada integrante do Proxecto de Saneamento en Tatín e na estrada AC-162, TM de Bergondo (Sistema Xeral de Saneamento. Concello de Bergondo); con respectos aos titulares descoñecidos ou cos que non houbo acordo, eleváronse as pezas separadas ao Xurado de Expropiación de Galicia para a fixación dos prezos xustos. Con data 30 de xuño de 2021 presentáronse no Xurado de Expropiación de Galicia os correspondentes expedientes administrativos; con data 29 de setembro de 2021, núms. rexistro de entrada 202100000001876 e 202100000001877, recíbense no Concello de Bergondo, os acordos do Pleno do Xurado na súa sesión do 23.09.2021 de fixación de prezo xusto no expediente de Saneamento en Tatín e na estrada AC-162, TM de Bergondo (Sistema Xeral de Saneamento. Concello de Bergondo). Consonte co disposto no artigo 48 da Lei de expropiación forzosa e 48 e seguintes do seu regulamento, procede realizar o pago da contía fixada no prazo máximo de 6 meses. Consonte coas atribucións legalmente conferidas, pola presente RESOLVO: Primeiro. –Aprobar os prezos xustos fixados polos acordos do Pleno do Xurado de Expropiación de Galicia, na súa sesión do 23.09.2021, no expediente de expropiación do Plan de saneamento municipal 2019, segunda fase, que abrangue o seguinte proxecto: Proxecto de Saneamento en Tatín e na estrada AC-162, TM de Bergondo (Sistema Xeral de Saneamento. Concello de Bergondo), co detalle recollido no Anexo á presente Resolución, con cargo á aplicación orzamentaria 920/600.00. Segundo. –Ordenar os pagos aprobados no punto anterior e convocar ao/s titular/es dos bens e dereitos afectados que figuran na relación do Anexo para que comparezan no lugar, data e hora que se detallan a continuación, coa fin de proceder ao pagamento do prezos xustos indicados no punto anterior: Data: 25/10/2021 Hora: 11.00 a 11.30 horas. Lugar: Casa do Concello de Bergondo. Estrada da Coruña núm.2. 15165 Bergondo Ao devandito acto deberá acudir o/s titular/es afectado/s, persoalmente ou ben representados pola persoa debidamente autorizada para actuar no seu nome, podendo vir acompañada á sua costa, se o estima oportuno, dos seus peritos e notarios. Deberá achegar os documentos acreditativos da súa titularidade (escrituras de propiedade da finca) e certificación gráfica e descritiva de catastro (ou o último recibo da contribución, se constase nel a referencia catastral da finca). No caso de que a propiedade proceda dunha herdanza, a documentación a presentar serán as escrituras de partición de dita herdanza co cupo onde figure a finca expropiada, debendo identificar a mesma. No caso de que a partición da herdanza non fose efectuada e a finca estivese a nome de herdeiros, deberá aportar ademáis: certificado de defunción, certificado de últimas vontades e testamento do titular, ou no seu defecto declaración de herdeiros. Advertir aos interesados que o pagamento farase precisamente aos que figuran como donos da cousa ou titulares do dereito expropiado, debendo estar todos presentes no acto do pagamento, non admitíndose representación senón por medio de poder debidamente autorizado (notarial ou do Consulado), xa sexa xeral ou particular para este caso; e que deberán identificarse co Documento Nacional de Identidade. En caso de non poder asistir persoalmente, non achegar a documentación requirida, ou naqueles casos en que non fora posible efectualo, procederase á consignación do importe na Caixa Xeral de Depósitos. Así mesmo, nese acto, procederase á formalización das actas de ocupación correspondentes, en cumprimento do disposto nos artigos 52 e 55 do Regulamento de Expropiación Forzosa do 26 de abril de 1957. No caso de non poderse realizar o pagamento, polos motivos sinalados previstos no párrafo cuarto anterior, cítase aos interesados para a formalización da acta de ocupación o día 28 de outubro de 2021, no lugar e horario sinalados anteriormente. Terceiro. –Publicar anuncio, nos termos do artigo 49 do Regulamento da Lei de expropiación forzosa no Boletín Oficial da Provincia e no Boletín Oficial do Estado, para os efectos previstos no artigo 44 da Lei 39/2015, do 1 de outubro, do procedemento administrativo común das administracións públicas. Cuarto. –Dar traslado do presente acordo aos servizos de Intervención e Tesourería para os efectos oportunos. ANEXO Saneamento en Tatín e na estrada AC-162, T. M. de Bergondo (Sistema Xeral de Saneamento. Concello de Bergondo) Bergondo, 7 de outubro de 2021. A alcaldesa Alejandra Pérez Máquez